Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 1268

[Melléklet a 40/2002. (V. 24.) OM rendelethez] „МАТУРСКИ ИСПИТ ИЗ СРПСКОГ НАРОДОПИСА I Детаљни захтеви за матурски испит А) Вештине Вештине које ученик треба да усвоји односе се подједнако на средњи и на виши степен матуре. Ова два степена матурског испита разликују се једино по конкретном односно апстрактном приступу темама, његовој комплексности, као и степену самосталности која се захтева од ученика. - Примена и анализа извора (писани, визуелни и електронски извори) који се односе на српску мањину. - Способност уочавања проблема мањинске политике, препознавања узрочно-последичних веза и повлачења паралеле између садашњости и прошлости на основу датих извора, публицистичких текстова из дневне штампе, визуелних и аудио историјских извора, електронских медија, као и из личног искуства. - Стицање знања о вредностима музичког блага српског народа и његова примена при описивању и приказивању регија, насеља које настањује српски живаљ. - Проучавање, одабирање и употреба публицистичких текстова и социолошких истраживања у циљу приказивања и тумачења односа појединца и заједнице унутар српске мањине. - Способност уочавања и тумачења веза између географских обележја, услова и начина живота и економских односа на територијама насељеним српским живљем. - Приказивање појаве посебно карактеристичне за српску мањину на основу података добијених путем истраживачког рада на катрографским, историјским, економско-географским, демографским изворима као и изворима везаним за дато насеље. - Карактеристичне црте говора Срба у Мађарској, разумевање текста датог у дијалекту и његово тумачење, препознавање разлика између дијалекта и говорног језика. - Приказ или опис карактеристика музичке и плесне културе српске заједнице у Мађарској. - Приказ обележја ликовно-уметничких и књижевних дела карактеристичних за одређене српске територије. Препознавање и представљање српских народних ношњи, њихових мотива, боја и порекла. - Планирање програма једне традиционалне свечаности, састављање текстуалног дела програма на основу различитих извора. - Познавање, анализа закона који одређују оквире мањинске политике, израда и презентација студија о примени датих закона у пракси. - Критичка приказ једне српске мањинске самоуправе, савеза, удружења, фондације, невладине организације. Б) Садржај градива ВИШИ И СРЕДЊИ СТЕПЕН Средњи и виши степен матурског испита по садржају градива које се захтева суштински се не разликује. На средњем степену од ученика се очекује да, уз мању теоријску основу, уме да употреби како доступне информације, тако и своје лично искуство за доношење закључака, док се на вишем степену очекује да ученик на основу свог личног искуства и доступних му информација путем апстрактног мишљења створи и прикаже једну општију, комплекснију слику о повезаности појава. Ове способности ученик треба да покаже како у писменом, тако и у усменом облику. 2009/56. szám

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes